Direktiva Komisije

z dne 1. avgusta 1989

o prilagoditvi Direktive Sveta 76/758/EGS o približevanju zakonodaje držav članic v zvezi z gabaritnimi svetilkami, prednjimi pozicijskimi svetilkami, zadnjimi pozicijskimi svetilkami in zavornimi svetilkami motornih vozil in njihovih priklopnikov tehničnemu napredku

(89/516/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 70/156/EGS z dne 6. februarja 1970 o približevanju zakonodaje držav članic o homologaciji motornih vozil in njihovih priklopnikov [1], kakor je bila nazadnje spremenjena z Direktivo 87/403/EGS [2], in zlasti njenega člena 11,

ob upoštevanju Direktive Sveta 76/758/EGS z dne 27. julija 1976 o približevanju zakonodaje držav članic v zvezi z gabaritnimi svetilkami, prednjimi pozicijskimi svetilkami, zadnjimi pozicijskimi svetilkami in zavornimi svetilkami motornih vozil in njihovih priklopnikov [3], kakor je bila nazadnje spremenjena z Direktivo 87/354/EGS [4],

in zlasti člena 10 Direktive,

ker je zaradi izkušenj zdaj mogoče poenostaviti oznako EGS-homologacije sestavnega dela za svetilke tega tipa, če so združene, kombinirane ali integrirane z drugimi svetilkami, in spremeniti nekatere določbe zaradi upoštevanja doseženega tehničnega napredka;

ker so ukrepi iz te direktive skladni z mnenjem Odbora za prilagajanje direktiv o odpravi tehničnih ovir za trgovino na področju motornih vozil tehničnemu napredku,

SPREJELA NASLEDNJO DIREKTIVO:

Člen 1

Seznam prilog ter Priloge 0, I, II in III k Direktivi 76/758/EGS se spremenijo skladno s Prilogo k tej direktivi.

Člen 2

1. Po 1. januarju 1990 nobena država članica ne sme:

(a) - zavrniti podelitve EGS-homologacije, izdaje dokumenta iz tretje alinee člena 10(1) Direktive 70/156/EGS ali podelitve nacionalne homologacije za neki tip motornega vozila ali

- prepovedati dajanja vozil v uporabo,

če so gabaritne svetilke, prednje pozicijske svetilke, zadnje pozicijske svetilke in zavorne svetilke skladne z določbami te direktive;

(b) - zavrniti podelitve EGS-homologacije sestavnega dela ali nacionalne homologacije za neki tip gabaritne svetilke, prednje pozicijske svetilke, zadnje pozicijske svetilke in zavorne svetilke, če so skladne z določbami te direktive, ali

- prepovedati dajanja na trg gabaritnih svetilk, prednjih pozicijskih svetilk, zadnjih pozicijskih svetilk in zavornih svetilk, če imajo oznako EGS-homologacije sestavnega dela, izdano skladno z določbami te direktive.

2. Po 1. juliju 1990 država članica:

(a) - ne sme izdati dokumenta iz tretje alinee člena 10(1) Direktive 70/156/EGS za tip vozila, katerega gabaritne svetilke, prednje pozicijske svetilke, zadnje pozicijske svetilke in zavorne svetilke niso skladne z določbami te direktive,

- sme zavrniti podelitev nacionalne homologacije za tip vozila, katerega gabaritne svetilke, prednje pozicijske svetilke, zadnje pozicijske svetilke in zavorne svetilke niso skladne z določbami te direktive;

(b) - ne sme podeliti EGS-homologacije sestavnega dela za tip gabaritne svetilke, prednje pozicijske svetilke, zadnje pozicijske svetilke in zavorne svetilke, če ni skladen z določbami te direktive,

- sme zavrniti podelitev nacionalne homologacije sestavnega dela za tip gabaritne svetilke, prednje pozicijske svetilke, zadnje pozicijske svetilke in zavorne svetilke, če ni skladen z določbami te direktive.

3. Po 1. oktobru 1995 lahko države članice prepovejo dajanje v uporabo vozil, katerih gabaritne svetilke, prednje pozicijske svetilke, zadnje pozicijske svetilke in zavorne svetilke niso skladne z določbami te direktive, ter dajanje na trg tistih svetilk, ki ne nosijo oznake homologacije sestavnega dela, izdane skladno z zahtevami te direktive.

4. Ne glede na določbe točke 2(b) zgoraj države članice še naprej priznavajo EGS-homologacijo sestavnega dela, podeljeno za tip gabaritne svetilke, prednje pozicijske svetilke, zadnje pozicijske svetilke in zavorne svetilke skladno z določbami Direktive 76/758/EGS, pri napravah, namenjenih vgradnji v vozila, ki so že v uporabi, lahko pa tudi podelijo EGS-homologacijo sestavnega dela za tip gabaritne svetilke, prednje pozicijske svetilke, zadnje pozicijske svetilke in zavorne svetilke v skladu z določbami Direktive 76/758/EGS pod pogojem, da se take naprave uporabljajo kot nadomestni deli za vozila, ki so že v uporabi, in je tehnično nemogoče, da bi bile skladne z določbami te direktive.

Člen 3

Države članice sprejmejo predpise, potrebne za uskladitev s to direktivo, najpozneje do 31. decembra 1989. O tem takoj obvestijo Komisijo.

Predpisi, sprejeti skladno s prvim pododstavkom, se morajo izrecno sklicevati na to direktivo.

Člen 4

Ta direktiva je naslovljena na države članice.

V Bruslju, 1. avgusta 1989

Za Komisijo

Martin Bangemann

Podpredsednik

[1] UL L 42, 23.2.1970, str. 1.

[2] UL 220, 8.8.1987, str. 44.

[3] UL L 262, 27.9.1976, str. 54.

[4] UL L 192, 11.7.1987, str. 43.

--------------------------------------------------

PRILOGA

Seznam prilog se spremeni:

Besedilo Priloge I se nadomesti z naslednjim:

"– Prednje pozicijske svetilke, zadnje pozicijske svetilke, zavorne svetilke in gabaritne svetilke; najmanjši predpisani koti za porazdelitev svetlobe v prostoru"

Besedilo Priloge 0 se spremeni:

Točka 1.4 se zbriše.

Točke 1.4.1, 1.4.2, 1.4.3, 1.5 in 1.6 se zbrišejo.

Vstavita se novi točki 1.4 in 1.5:

"1.4 Pomen izrazov

V tej direktivi za izraze:

- vir svetlobe (za žarnice z žarilno nitko),

- samostojne svetilke

- združene svetilke,

- kombinirane svetilke,

- integrirane svetilke,

- naprava,

- svetilke z eno funkcijo,

- samostojne svetilke,

- dve svetilki ali sodo število svetilk,

- površina sevanja,

- svetleča površina svetlobno-signalne naprave razen odsevnika,

- vidna svetleča površina,

- referenčna os,

- referenčno središče,

velja pomen, določen v Direktivi 76/756/EGS.

1.5 Prednje in zadnje pozicijske svetilke, zavorne svetilke in gabaritne svetilke različnih tipov

"Prednje in zadnje pozicijske svetilke, zavorne svetilke ter gabaritne svetilke različnih tipov" so svetilke, ki se znotraj vsake od omenjenih kategorij razlikujejo po naslednjih bistvenih elementih:

- tovarniškem imenu ali znamki,

- značilnostih optičnega sistema (stopnje svetilnosti, koti porazdelitve svetlobe, tip žarnice z žarilno nitko itd.),

- sistemih, ki jih uporabljajo za zmanjšanje osvetljenosti ponoči – pri zavornih svetilkah z dvema stopnjama svetilnosti."

Točka 5.5 se glasi:

"5.5 Prednje in zadnje pozicijske svetilke, ki so združene, kombinirane ali integrirane, se lahko uporabljajo tudi kot gabaritne."

Točki 6 in 9 se nadomestita z naslednjimi:

"6. SVETILNOST

6.1 Na referenčni osi svetilnost vsake od dveh svetlobnih naprav ne sme biti manjša od najmanjše svetilnosti in ne večja od največje svetilnosti, predpisane spodaj:

| Najmanjša svetilnost v cd | Največje vrednosti v cd, kadar se uporablja kot |

Svetilka z eno funkcijo | Svetilka z eno funkcijo, označena z "D" (točka 4.3.6 Priloge III) | Skupna vrednost za sklop dveh svetilk (točke 4.3.6 Priloge III) |

6.1.1Prednje pozicijske svetilke, prednja gabaritna svetilka | 4 | 60 | 42 | 84 |

6.1.2Prednje pozicijske svetilke, integrirane v žaromet | 4 | 100 | — | — |

6.1.3Zadnje pozicijske svetilke, zadnje gabaritne svetilke | 4 | 12 | 8,5 | 17 |

6.1.4Zavorne svetilke | | | | |

6.1.4.1z eno stopnjo svetilnosti | 40 | 100 | 70 | 140 |

6.1.4.2z dvema stopnjama svetilnosti | | | | |

6.1.4.2.1podnevi | 130 | 520 | 364 | 728 |

6.1.4.2.2ponoči | 30 | 80 | 56 | 112 |

6.2 Zunaj referenčne osi in znotraj polj, ki jih določajo koti s slik v Prilogi I, svetilnost vsake od obeh svetlobnih naprav:

6.2.1 v vsaki smeri, ki ustreza točkam v tabeli porazdelitve svetlobe iz Priloge IV, ne sme biti manjša od produkta najmanjše vrednosti iz odstavka 6.1 zgoraj in odstotka iz navedene tabele za ustrezno smer;

6.2.2 v nobeni smeri znotraj prostora, v katerem je svetlobno-signalna naprava vidna, ne sme presegati največje vrednosti iz točke 6.1 zgoraj;

6.2.3 vendar pa je svetilnost 60 cd dopustna za zadnje pozicijske svetilke, integrirane z zavornimi svetilkami (glej točko 6.1.3 zgoraj) pod ravnino, ki tvori kot 51 z vodoravno ravnino v smeri navzdol;

6.2.4 Poleg tega

6.2.4.1 mora biti znotraj celotnih polj, opredeljenih v diagramih v Prilogi I, svetilnost oddane svetlobe najmanj 0,05 cd za prednje in zadnje pozicijske ter gabaritne svetilke, najmanj 0,3 cd za zavorne svetilke z eno stopnjo svetilnosti, za zavorne svetilke z dvema stopnjama svetilnosti pa 0,3 cd podnevi in 0,07 ponoči.

6.2.4.2 če je zadnja pozicijska svetilka integrirana z zavorno svetilko, mora biti razmerje med dejansko izmerjeno svetilnostjo obeh sočasno vklopljenih svetilk in svetilnostjo zadnje pozicijske svetilke, kadar je edina vklopljena, najmanj 5:1 na polju, omejenem z ravnimi vodoravnimi črtami, ki sekajo površino 1 51 V, in ravnimi navpičnimi črtami, ki sekajo površino 1101 H, v tabeli porazdelitve svetlobe. Če ima zavorna svetilka dve stopnji svetilnosti, mora biti ta zahteva izpolnjena, ko se naprava uporablja za vožnjo ponoči.

6.2.4.3 je treba upoštevati določbe točke 2.2 Priloge IV o lokalnih razlikah v svetilnosti.

6.3 Svetilnost se meri ob žarnici (ali žarnicah) z žarilno nitko, ki sveti neprekinjeno. Pri napravah, ki oddajajo selektivno rumeno ali rdečo svetlobo, se meri pri barvni svetlobi.

6.4 Pri zavorni svetilki z dvema stopnjama svetilnosti se čas med sklenitvijo tokokroga in trenutkom, ko svetloba, merjena na referenčni osi, doseže 90 % vrednosti, izmerjene v skladu s točko 6.3 zgoraj, meri za uporabo podnevi in ponoči. Čas, izmerjen v nočnih okoliščinah uporabe, ne sme presegati časa, izmerjenega v dnevnih okoliščinah uporabe.

6.5 V Prilogi IV iz točke 6.2.1 zgoraj so podrobnosti merilnih metod, ki jih je treba uporabiti.

7. PRESKUSNI POSTOPEK

7.1 Vse meritve je treba izvajati z brezbarvno standardno žarnico z žarilno nitko priporočenega tipa za to napravo, vhodno napetost pa uravnavati tako, da proizvede nazivni svetlobni tok, predpisan za ta tip svetilke.

7.2 Vendar pa mora biti v zavorni svetilki, pri kateri se za doseganje zahtevane svetilnosti ponoči uporablja dodaten sistem, napetost na sistemu za merjenje svetilnosti ponoči taka, kakor je bila uporabljena pri žarnici za merjenje svetilnosti podnevi [3].

7.3 Če je zadnja pozicijska svetilka integrirana z zavorno svetilko z dvema stopnjama svetilnosti in je oblikovana tako, da stalno deluje z dodatnim sistemom za uravnavanje svetilnosti, se merjenje oddane svetlobe izvede z enako napetostjo na sistemu, kakršna je tista, ki bi – če bi jo dovedli na žarnico – tej omogočila, da proizvede predpisani normalni svetlobni tok.

7.4 Navpični in vodoravni obris površine sevanja pri svetlobni napravi, razen odsevnikov, se določi in izmeri glede na referenčno središče.

8. BARVA ODDANE SVETLOBE

Barva oddane svetlobe mora biti znotraj koordinat, predpisanih za to barvo v Prilogi V k tej direktivi.

9. SKLADNOST PROIZVODNJE

Vsaka naprava z oznako EGS-homologacije sestavnega dela mora biti skladna s homologiranim tipom in ustrezati fotometričnim pogojem iz točk 6 in 8. Kljub temu pa so pri napravi, ki se naključno izbere iz serijske proizvodnje, zahteve glede najmanjše svetilnosti (merjene s standardno žarnico, kakor je navedeno v točki 7) v vsaki smeri lahko omejene na 80 % najmanjših vrednosti iz točk 6.1 in 6.2."

Priloga I se spremeni:

Naslov se glasi:

"PREDNJE POZICIJSKE SVETILKE, ZADNJE POZICIJSKE SVETILKE, ZAVORNE SVETILKE IN GABARITNE SVETILKE

NAJMANJŠI ZAHTEVANI KOTI ZA PORAZDELITEV SVETLOBE V PROSTORU (*)"

V naslovih prvih dveh slik se za"prednje pozicijske svetilke in "zadnje pozicijske svetilke" doda "gabaritne svetilke"".

Priloga II se nadomesti z naslednjim:

PRILOGA II

VZOREC CERTIFIKATA O EGS-HOMOLOGACIJI SESTAVNEGA DELA

(Največji format: A4 (210 x 297 mm))

+++++ TIFF +++++

+++++ TIFF +++++

Priloga III se spremeni:

Točka 1.2 se glasi:

"1.2 Vloga za EGS-homologacijo sestavnega dela za prednjo pozicijsko svetilko mora navajati, ali je ta svetilka namenjena oddajanju bele ali selektivno rumene svetlobe, pri gabaritni svetilki pa, ali je ta svetilka namenjena oddajanju bele ali rdeče svetlobe."

Točka 1.3 se glasi:

"1.3 Za vsak tip prednje pozicijske svetilke, zadnje pozicijske svetilke, zavorne svetilke in gabaritne svetilke mora biti vlogi priloženo;"

Točka 1.3.2 se glasi:

"1.3.2 risbe (v treh izvodih) z dovolj podrobnostmi za razpoznavanje tipa svetlobne naprave, ki geometrijsko prikazujejo položaj, v katerem je svetilko treba vgraditi v vozilo, os opazovanja, ki naj pri preskusih velja kot referenčna (vodoravni kot H = 01, navpični kot V = 01), točko, ki naj pri omenjenih preskusih velja kot referenčno središče svetilke, navpično in vodoravno tangento na svetlečo površino in njihovo razdaljo od referenčnega središča svetilke".

Za točko 1.3.2 se doda naslednja nova točka 1.3.3:

"1.3.3 Pri zavorni svetilki z dvema stopnjama svetilnosti diagram in izjavo o značilnostih sistemov za zagotavljanje dveh stopenj svetilnosti;"

Prejšnja točka 1.3.3 postane točka 1.3.4,doda pa se ji naslednje besedilo:

"Poleg tega pa morajo biti pri zavorni svetilki z dvema stopnjama svetilnosti vlogi priloženi vzorci sestavnih delov sistema za zagotavljanje dveh stopenj svetilnosti.".

Točka 3.2 se glasi:

"3.2 Ta številka ne sme biti dodeljena drugemu tipu prednje pozicijske svetilke, zavorne svetilke ali gabaritne svetilke, razen če je EGS-homologacija sestavnega dela razširjena še na drug tip naprave, ki se razlikuje le po barvi oddane svetlobe."

Točka 3.3 se glasi:

"3.3 Pri vlogah za EGS-homologacijo sestavnega dela za tip svetlobne in svetlobno-signalne naprave, ki vključuje prednjo pozicijsko svetilko, zadnjo pozicijsko svetilko, zavorno svetilko ali gabaritno svetilko in druge svetilke, se lahko podeli skupna številka EGS-homologacije sestavnega dela pod pogojem, da svetilka ustreza zahtevam te direktive in je vsaka druga svetilka, ki predstavlja del tega tipa svetlobne in svetlobno-signalne naprave, za katero naj bi se podelila EGS-homologacija sestavnega dela, skladna z direktivo, ki se nanaša nanjo."

Točka 4.1 se glasi:

"4.1 Vse prednje pozicijske svetilke, zadnje pozicijske svetilke, zavorne svetilke ali gabaritne svetilke, ki so skladne s tipom, za katerega je bila podeljena homologacija sestavnega dela v skladu s to direktivo, morajo imeti oznako EGS-homologacije sestavnega dela".

Točka 4.2 se glasi:

"4.2 Ta oznaka je sestavljena iz pravokotnika okoli črke "e" in črkovne ali številčne oznake države članice, ki je podelila homologacijo:

1 za Nemčijo,

2 za Francijo,

3 za Italijo,

4 za Nizozemsko,

6 za Belgijo,

9 za Španijo,

11 za Združeno kraljestvo,

13 za Luksemburg,

18 za Dansko,

21 za Portugalsko,

EL EL za Grčijo,

IRL IRL za Irsko.

Prav tako mora vsebovati številko EGS-homologacije sestavnega dela, ki ustreza številki certifikata o EGS-homologaciji sestavnega dela, izdanega za ta tip naprave (glej Prilogo I). Pred to številko je dvodelna zaporedna številka zadnje pomembnejše tehnične spremembe Direktive Sveta 76/758/EGS na dan podelitve EGS-homologacije sestavnega dela. Zaporedna številka za to direktivo je 01."

Točka 4.3.3 se glasi:

"4.3.3 Na svetlobnih napravah, ki izpolnjujejo zahteve te direktive glede zavornih svetilk, črka "S", ki ji sledi številka "1", če ima naprava le eno stopnjo svetilnosti, in številka "2", če ima dve stopnji svetilnosti;"

Točka 4.3.4 se glasi:

"4.3.4 na napravah, ki jih sestavljata zadnja pozicijska svetilka in zavorna svetilka, ki izpolnjujeta zahteve te direktive glede takih svetilk, črki "R"; in "S1"; ali "S2";, ločeni z vezajem";

Za točko 4.3.5 se doda naslednja nova točka 4.3.6:

"4.3.6 na svetilkah, ki se lahko uporabljajo kot svetilke z eno funkcijo in kot del sklopa dveh svetilk, dodatna črka "D" desno od znaka iz točk 4.3.1 do 4.3.4."

Točka 4.6 se glasi:

"4.6 Zgledi oznak EGS-homologacije sestavnega dela in dodatnih simbolov so v Dodatku 1."

Za točko 4.7 se dodata naslednji novi točki 4.7.1 in 4.7.2:

"4.7.1 Ta oznaka je lahko nameščena kjer koli na svetilkah, ki so združene, kombinirane ali integrirane, pod pogojem, da:

4.7.1.1 je vidna po vgradnji svetilk;

4.7.1.2 nobenega sestavnega dela združene, kombinirane ali integrirane svetilke, ki prenaša svetlobo, ni mogoče odstraniti, ne da bi pri tem odstranili tudi homologacijsko oznako.

4.7.2 Identifikacijski znak za vsako svetilko, ki mora ustrezati vsaki direktivi, na podlagi katere je bila podeljena homologacija sestavnega dela, skupaj z dvema številkama iz zadnje alinee točke 4.2 zgoraj, in po potrebi črka "D". morata biti nameščena:

4.7.2.1 na ustrezni svetleči površini;

4.7.2.2 ali v sklopu svetilk, in sicer tako, da je vsako izmed združenih, kombiniranih ali integriranih svetilk mogoče jasno prepoznati".

Za točko 4.8 se doda naslednja nova točka 4.9:

"4.9 Primeri oznake EGS-homologacije sestavnega dela za svetilko, ki je združena, kombinirana ali integrirana z drugimi svetilkami, so v Prilogi II."

Dodatek se nadomesti z naslednjim Dodatkom 1:

Dodatek 1

PRIMERI OZNAK EGS-HOMOLOGACIJE SESTAVNEGA DELA

+++++ TIFF +++++

Naprava s to oznako EGS-homologacije sestavnega dela je prednja pozicijska svetilka, za katero je bila EGS-homologacija sestavnega dela podeljena v Združenem kraljestvu (e 11) pod številko 1471. Puščica nakazuje stran, na kateri je fotometričnim meritvam zadoščeno do vodoravnega kota 801.

+++++ TIFF +++++

Naprava s to oznako EGS-homologacije sestavnega dela je zadnja pozicijska svetilka, za katero je bila EGS-homologacija sestavnega dela podeljena v Združenem kraljestvu (e 11) pod številko 1471. Odsotnost puščice pomeni, da je na desni in na levi strani fotometričnim specifikacijam zadoščeno do vodoravnega kota 801.

+++++ TIFF +++++

Svetlobna naprava s to oznako EGS-homologacije sestavnega dela je zavorna svetilka, za katero je bila EGS-homologacija sestavnega dela podeljena v Združenem kraljestvu (e 11) pod številko 1471.

+++++ TIFF +++++

Svetlobna naprava s to oznako EGS-homologacije sestavnega dela je svetlobna naprava, ki jo sestavljata zadnja pozicijska svetilka in zavorna svetilka, EGS-homologacija sestavnega dela zanjo pa je bila podeljena v Združenem kraljestvu (e 11) pod številko 1471. Puščica nakazuje stran, na kateri je fotometričnim meritvam zadoščeno do vodoravnega kota 801.

Za Dodatkom 1 se doda naslednji novi Dodatek 2:

Dodatek 2

PRIMERI POENOSTAVLJENE OZNAKE ZA ZDRUŽENE, KOMBINIRANE ALI INTEGRIRANE SVETILKE

+++++ TIFF +++++

+++++ TIFF +++++

+++++ TIFF +++++

Opomba:

V zgornjih primerih navpične in vodoravne črte prikazujejo splošno obliko svetlobne enote in ne predstavljajo dela homologacijske oznake sestavnega dela. Trije primeri oznak EGS-homologacije sestavnega dela, vzorci A, B in C, predstavljajo tri možnosti označevanja svetlobno-signalne naprave, pri kateri sta dve ali več svetilk del iste naprave.

Oznaka EGS-homologacije sestavnega dela prikazuje, da gre za svetlobno napravo, za katero je bila EGS-homologacija sestavnega dela podeljena na Nizozemskem (e 4) pod številko 3333 in ki jo sestavljajo:

odsevnik razreda IA, ki mu je bila EGS-homologacija podeljena na podlagi Direktive 76/757/EGS;

zadnja smerna svetilka kategorije 2a, za katero je bila EGS-homologacija podeljena na podlagi Direktive 76/759/EGS;

rdeča zadnja pozicijska svetilka (R), za katero je bila EGS-homologacija podeljena na podlagi te direktive;

zadnja svetilka za meglo (F), za katero je bila EGS-homologacija podeljena na podlagi Direktive 77/538/EGS;

žaromet za vzvratno vožnjo (AR), za katerega je bila EGS-homologacija podeljena na podlagi Direktive 77/539/EGS;

zavorna svetilka (S1) z eno stopnjo svetilnosti, za katero je bila EGS-homologacija podeljena na podlagi te direktive.

[3] Zahteve delovanja in vgradnje teh dodatnih sistemov bodo opredeljene v posebnih določbah.”

--------------------------------------------------